cyanic-selkie/wikianc huggingface dataset:
Gustaf Adolf Sass
Gustaf Adolf Sass (7. heinäkuuta 1793 Tuulos – 7. huhtikuuta 1826 Missolonghi, Kreikka) oli suomalainen luutnantti, joka osallistui Kreikan vapaussotaan ja kaatui Missolonghin piirityksen aikana. Hänen kerrottiin Kreikassa ystävystyneen runoilija lordi Byronin kanssa.
Gustaf Adolf Sassin vanhemmat olivat luutnantti Otto Fredrik Sass (1749–1822) ja Ebba Maria Borgenström (1764–1829). Otto Fredrik Sass oli palvellut Porin ja Hämeenlinnan rykmenteissä ja osallistunut Kustaa III:n sotaan 1789–1790.
Tuuloksessa Kommilan talossa syntynyt Gustaf Adolf Sass kuului Ruotsin armeijassa palvelleeseen Sassin aatelissukuun. Hän meni itsekin sotilasuralle ja tuli kersantiksi 3. skånelaiseen jalkaväkirykmenttiin 1812, kenttävääpeliksi 1814 ja lippujunkkariksi 1817. Sass erosi Ruotsin armeijan palveluksesta 1819 ja vuonna 1824 hän liittyi luutnantin arvoisena Kreikan vapausarmeijaan. Hän osallistui Kreikan vapaussodan taisteluihin ja joutui kerran turkkilaisten vangiksi päästen kuitenkin vapaaksi. Sass kaatui tiettävästi 7. huhtikuuta 1824 Missolonghin puolustajien tehdessä ensimmäistä läpimurtoyritystään turkkilaisten piirityksestä. Sass oli julkaissut sotakokemuksiaan Göteborgissa ilmestyneessä Aftonbladet-lehdessä.
Gustaf Adolf Sassin muistopatsas paljastettiin 17. huhtikuuta 1938 Missolonghin kaupungissa, jossa hän oli kaatunut. Patsaan paljasti Suomen Piraeuksen pääkonsuli Eugenides. Samana päivänä Missolonghissa avattiin myös Byron-museo, jossa Sassille oli varattu oma osasto.
Kantomaanpää
Kantomaanpään postialue rajautuu lännessä Koivistonpäähän, idässä Ainolaan, Pohjoisessa Pellon kuntaan (Ratasjärveen) ja etelässä Lohinivaan. Kantomaanpään postialue on 204 neliökilometriä pinta-alaltaan.
Kantomaanpäässä on aktiivista kylätoimintaa ja erinomaiset ulkoilu, metsästys, marjastus, asumis ja yirtystoimintamahdollisuudet.
Konttilan kisat ovat yksi Kantomaanpään urheilutapahtuma, joka on järjestetty jo vuodesta 1959 lähtien. Koko kylän hiihtotapahtuma on saavuttanut suosiota myös laajelmaltikin sillä osanottajia tulee kauempaakin. Hiihdot ovat aina olleet kaikille avoimet ja osanottomaksuja ei peritä. Hiihtotapa on vapaa.
Kantomaanpää sijaitsee seututien 932 varrella, Aavasaksalta Raanujärvelle päin n. 19 km päässä. Kylästä pääsee myös Ratasjärven kautta valtatielle 21.
Gil Stratton
Gil Stratton oli yhdysvaltalainen näyttelijä. Hän teki Broadway-debyyttinsä 19-vuotiaana roolilla musikaalissa Best Foot Forward.
Stratton esiintyi myös lukuisissa elokuvissa, aina 2000-luvulle asti.
Chris O’Dowd
Christopher ”Chris” O’Dowd (s. 9. lokakuuta 1979 Boyle, Irlanti) on irlantilainen näyttelijä, joka on esiintynyt useissa menestyneissä televisiosarjoissa ja elokuvissa. Hänen tunnetuin televisioroolinsa on Roy Trenneman komediasarjassa IT-porukka.
Olav Bruvik
Olav Bruvik (22. marraskuuta 1913 Haus, Norja – 30. joulukuuta 1962) oli norjalainen seppä, ammattiyhdistysjohtaja ja työväenpuolueen poliitikko. Hän toimi Norjan sosiaaliministerinä 1961–1962. Vuosina 1949–1962 hän oli Norjan tekstiilityöläisten liiton puheenjohtaja.
Faith Kipyegon
Faith Chepngetich Kipyegon (s. 10. tammikuuta 1994 Keringet) on kenialainen keskimatkojen juoksija, joka kilpailee pääosin 1 500 metrin juoksussa. Hän on lajin kaksinkertainen olympiavoittaja ja kaksinkertainen maailmanmestari. Kipyegon on 157 senttinen ja painaa 43 kiloa. Hän pitää hallussaan maailmanennätystä 1 500 metrin ja 5 000 metrin juoksussa ja Afrikan ennätystä 1 000 metrin juoksussa.
Lapsuus ja nuoruus
Kipyegon syntyi Rift Valleyssa, pienessä Keringetin kaupungissa Keniassa yhdeksänlapsisen perheen kahdeksantena. Hänen isänsä Samuel Koech oli juossut kilpaa 400 metrillä ja 800 metrillä, mutta ilman kansainvälistä menestystä. Lapsena Kipyegon pelasi jalkapalloa, kunnes hän koulun liikuntatunneilla tajusi kestävyysjuoksijan lahjansa. Hän juoksi ensimmäisen nuorten MM-kultansa vuonna 2011 paljain jaloin.
Kilpailu-ura
Kipyegon voitti 1 500 metrillä olympiakultaa Rio de Janeirossa 2016 ajalla 4.08,92 ja Tokiossa 2021 ajalla 3.53,11. Vuoden 2012 kesäolympialaisissa Lontoossa hän jäi alkueriin. Kipyegon voitti 1 500 metrin maailmanmestaruuden Lontoossa 2017 ajalla 4.02,59 sekä Eugenessa 2022 ajalla 3.52,96. Vuoden 2015 MM-kilpailuista Pekingistä hän saavutti hopeaa ajalla 4.08,96. Hän sai MM-hopeaa myös Dohassa 2019 Kenian ennätysajalla 3.54,22. Vuoden 2013 MM-kilpailuissa Kipyegon oli viides. Vuoden 2014 Kansainyhteisön kisoista Glasgow'sta hän voitti kultaa. Vuonna 2011 Kipyegon voitti alle 18-vuotiaiden MM-kultaa ja seuraavana vuonna alle 20-vuotiaiden MM-kultaa.
Maastojuoksussa Kipyegon on voittanut nuorten henkilökohtaisen MM-kullan 2011 ja 2013 sekä joukkuekilpailussa kultaa 2010 ja 2013 sekä hopeaa 2011. Afrikan-mestaruuden hän voitti nuorten sarjassa 2012 ja aikuisissa 2014. MM-kilpailuissa 2017 hän oli viiden maannaisensa jälkeen kuudes. Vuoden 2014 IAAF World Relays -tapahtumassa Kipyegon oli mukana juoksemassa 4 × 1 500 metrin viestin maailmanennätystä.
Kipyegon juoksi 1 500 metrin maailmanennätyksen 3.49,11 Firenzessä 2. kesäkuuta 2023. Hän paransi lähes sekunnilla Genzebe Dibaban nimissä ollutta entistä ME:tä 3.50,07. Viikkoa myöhemmin Pariisissa hän juoksi 5 000 metrin maailmanennätyksen 14.05,20, jolla ajalla hän paransi yli sekunnilla Letesenbet Gideyn edellistä ennätystä.
Häiväjärvi
Maantietoa
Järven pinta-ala on 2,6 hehtaaria, se on 300 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 750 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 146,3 metriä mpy.
Suunnistaja
Suunnistaja voi tarkoittaa seuraavia asioita:
FC Olimpik Donetsk
FC Olimpik Donetsk on jalkapalloseura Donetskin kaupungista. Seura pelaa Ukrainan korkeimmalla sarjatasolla Ukrainan jalkapalloliigassa. Seura pääsi ensimmäisen kerran Euroopan sisäisiin turnauksiin kaudella 2017–18, kun se selviytyi Eurooppa-liigan kauden 2017–2018 3. karsintakierrokselle.
Unikeot
Unikeot (Gliridae) on jyrsijöiden lahkoon kuuluva nisäkäsheimo. Ne ovat suurisilmäisiä ja pitkähäntäisiä, elävät yleensä puissa ja liikkuvat lähinnä öisin. Maailman unikeoista suurin osa asuu Euroopassa, joitakin lajeja myös Afrikassa ja Aasiassa. Muinaisessa Roomassa unikekoja syötiin herkkupaloina.
Unikekolajeja on kuollut sukupuuttoon; nykyisin lajeja on 28. Ne jaetaan useimmin yhdeksään sukuun, mutta muunkinlaista ryhmittelyä esiintyy.
Tammihiiri (Eliomys quercinus) on ainoa Suomessa esiintynyt unikekolaji.
Unikekoa (Glis glis) ja afrikanunikekoa (Graphiurus murinus) pidetään joskus lemmikkinä.
Intermission (Stratovariuksen albumi)
Intermission on Stratovarius-yhtyeen julkaisema kokoelma-albumi vuodelta 2001. Se sisältää kolme coveria, (Judas Priest: "Bloodstone", Rainbow: "Kill the King" ja "I Surrender"), harvinaisia ainoastaan Ranskassa ja Japanissa aiemmin julkaistuja kappaleita ja neljä uutta kappaletta.
Kappaleet
Bonuskappaleet:
Punatulkku
pienoiskuva|250px|Punatulkkunaaras Punatulkku (Pyrrhula pyrrhula) on peippojen heimoon kuuluva varpuslintu.
Se on Kymenlaakson maakuntalintu.
Tuntomerkit
Punatulkun pituus on 15,5–18 senttimetriä ja paino 24–38 g. Punatulkulla on tukeva ruumis, melko iso pää ja paksu nokka. Sillä on musta päälaki, harmaa selkä, musta pyrstö, valkoinen perä ja leveä harmaanvalkoinen siipijuova. Koiraalla on kirkkaanpunainen vatsa, naaraalla harmaanbeige. Nuoret linnut ovat väriltään harmaanruskeita.
Punatulkun kutsuääni on huilumainen ”hfijyy”. Laulu on hiljaista rupattelua latvustossa.
Vanhin suomalainen rengastettu punatulkku on ollut 6 vuotta 11 kuukautta 28 päivää vanha. Euroopan vanhin on ollut saksalainen tulkku, 12 vuotta 7 kuukautta.
Levinneisyys
Lajia esiintyy koko Euroopassa ja Aasian leudoilla alueilla. Punatulkku on paikkalintu, mutta jotkut lajin pohjoisimmat edustajat muuttavat talveksi etelään. Suomalaiset punatulkut ovat vaelluslintuja, jotka lähtevät liikkeelle lokakuussa. Ulkosaaristossa voi silloin muuttaa tuhansia punatulkkuja merelle Ruotsin ja Viron suuntaan. Keväällä ne palaavat huomaamattomasti helmi–maaliskuussa. Suomessa pesii 150 000 – 350 000 paria koko maassa pohjoisinta Lappia lukuun ottamatta. Euroopan pesimäkanta on 2–4 miljoonaa paria, joista Britteinsaarilla 290 000 paria. Punatulkut eivät muodosta laajoja parvia paitsi syksyllä vaellusaikana, ja niitä tavataankin lähinnä pareina tai muutaman linnun ryhmissä. Talviselle ruokintapaikalle voi kuitenkin kokoontua joskus jopa 100 linnun ryhmä.
Amanda Edgren
Amanda Edgren (s. 24. elokuuta 1993 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Damallsvenskan-joukkue Kristianstadsin paidassa. Edgren on edustanut Ruotsin naisten jalkapallomaajoukkuetta yhteensä 5 ottelun verran.
Punatulkku
Elinympäristö
Havupuuvaltainen kuusisekametsä Suomessa sekä puistot ja puutarhat Keski-Euroopassa ovat sen suosikkeja pesimäympäristöiksi. Talvella punatulkku siirtyy asutuksen pariin lintulaudoille.
Lisääntyminen
pienoiskuva|Punatulkun eurooppalaisen alalajin, Pyrrhula pyrrhula europaea, munia. Punatulkku rakentaa pesänsä pensaaseen tai puiden alaoksille, noin 1–2 metrin korkeudelle ja se laskee yleensä 5–7 sinivihreää, ruskeapilkullista munaa. Muninta alkaa Etelä-Suomessa huhtikuun lopulla tai toukokuussa. Munia haudotaan 13 päivää, vain naaras hautoo, ja poikaset ovat lentokykyisiä jo 16 päivän ikäisinä. Punatulkut pesivät kaksi tai kolme kertaa vuodessa.
Ravinto
vasen|pienoiskuva|250px|Punatulkkukoiras syömässä kuihtuneita marjoja syysaamuna. Ruokavalio koostuu pääasiassa siemenistä, marjoista, selkärangattomista eläimistä ja puiden silmuista, ja varsinkin hedelmätarhoissa se voi silmujen syömisellä saada aikaan jonkin verran haittaa. Poikasille syötetään hyönteisiä ja muita pikkueläimiä. Punatulkku vierailee lintulaudoilla.
Kansanperinne
Punatulkku on näkyvä lintu, ja siksi siihen on ollut luonnollista liittää erilaisia ennustuksia. Norjalaisten mukaan tulee onnellinen uusi vuosi, mikäli joulun alla näkyy paljon punatulkkuja. Keski-Euroopassa puolestaan punatulkkujen on uskottu parantavan sairauksia imemällä taudinaiheuttajat itseensä.
Myös päinvastaisia ennustuksia on esiintynyt: osassa Suomea punatulkkujen ilmestyminen pihapiiriin on merkinnyt kuolemaa, ja siitä punatulkun nimitykset kuolemanlintu ja kuolinvarpunen. Kurjaa säätä ja pyryä on myös arveltu olevan luvassa, jos kovanilmanennustaja tai pyrylintu eli punatulkku on asumusten lähistölle ilmaantunut. Tässä ennustuksessa on sen verran pohjaa, että huononeva sää saa linnut etsimään helpointa mahdollista ravintoa. Sitä löytyy ihmisasutuksen liepeiltä, ennen tunkioilta ja nykyisin lintulaudoilta.
Toinen, ehkäpä hieman kotoperäisempi uskomus väittää, että lintu sai punaisen rintansa kantamalla vettä ja puolukoita ristillä kärsivälle Kristukselle. Punatulkun latinankielinen nimi, Pyrrhula pyrrhula, viittaa linnun punaiseen väriin.
Ruotsalaiset ovat antaneet tälle linnulle arvokkaan nimen domherre eli tuomioherra. Tämäkin nimi juontaa punaisesta väristä, mutta mutkan kautta. Punatulkun korea rintamus muistuttaa ruotsalaisten mielestä nimittäin tietyn katolisen papin (tuomioherra) kuorivaatetta, joka on väriltään punainen. Suomessa, etenkin Pohjanmaalla ja Savossa, on ruotsinkielinen domherre vääntynyt tuomiherraksi. Osassa Länsi-Suomea on punatulkkua kutsuttu tuomioherraksikin suoraan käännettynä.
Olga (Kiova)
Pyhä Olga (890 – 11. heinäkuuta 969 Kiova) (ven. Ольга) oli Kiovan Venäjän ruhtinatar ja alaikäisen poikansa Svjatoslavin sijaishallitsijana vuosina 945-957.
Ukrainalainen Ruhtinatar Olgan ritarikunta on nimetty Olgan mukaan.
Nuoruus ja avioliitto
Olgan syntymäajasta ei ole täyttä varmuutta, mutta sellaiseksi ilmoitetaan usein vuosi 890. Myös vuotta 903 on ehdotettu. Hän oli todennäköisesti kotoisin Pihkovasta ja kuului korkea-arvoiseen viikinkiperheeseen. Viikintaustasta kielii mm. Olgan nimi, joka tulee skandinaavisesta nimestä Helga. Myös bulgarialaisten sukujuurten mahdollisuudesta on keskusteltu. Hänen isänsä Oleg järjesti tyttärensä naimisiin vuonna 903 Rurikin veljenpojan ruhtinas Igorin kanssa. Parin poika Sjatoslav syntyi oletettavasti vuonna 942. Vuonna 945 Igor lähti keräämään veroja drevljaaneilta, eräältä slaavilaiselta heimolta. Nämä kuitenkin katsoivat, että vaadittu määrä oli liian suuri, joten drevljaanit tappoivat Igorin.
Nousu valtaan ja kosto
Miehensä ruhtinas Igorin kuoltua ruhtinatar Olga nousi virallisesti valtaan vuonna 945. Hän toimi alaikäisen poikansa Svjatoslavin sijaishallitsijana vuoteen 957 asti. Surman jälkeen Igorin murhauttaja drevljaanien ruhtinas Mal laittoi matkaan lähettiläitä pyytämään leskeksi jääneen Olgan kättä. Taka-ajatuksena oli, että avioliiton jälkeen Kiova ei enää voisi kantaa veroja drevljaaneilta, koska ruhtinaskunta siirtyisi avioliiton kautta Malin alaisuuteen. Aluksi drevljaanit lähettivät 20-henkisen lähetystön järjestämään asian, mutta Olga määräsi nämä haudattavaksi elävältä.
Jo ennen ensimmäisen lähetystön murhauttamista Olga oli lähettänyt pyynnön ruhtinas Malille lähettää vielä toinen lähetystö. Kun tämä saapui Kiovaan, Olga määräsi saunan lämmitettäväksi näille pitkän matkan jälkeen. Kun Malin toinen lähetystö oli päässyt saunaan, Olga määräsi saunan ovet teljettäväksi kiinni ja saunan poltettavaksi maan tasalle. Myös koko tämä lähetystö kuoli.
Tämän jälkeen Olga matkusti drevljaanien maille sillä verukkeella, että hän halusi järjestää muistotilaisuuden kuolleelle aviomiehelleen. Olga kuitenkin juotti tilaisuuteen osallistuneet vihollisensa humalaan ja määräsi sitten nämä tapettaviksi. Historiankirjoitusten mukaan tapauksessa kuoli viitisen tuhatta ihmistä.
Olgan koston viimeinen vaihe oli piirittää drevljaanien asuttama kylä nimeltä Iskorosten (nyk. Korosten). Olga tarjoitui säästämään kylän, mikäli kyläläiset toisivat jokaisesta talosta kolme kyyhkyä ja kolme varpusta. Saatuaan linnut käsiinsä Olga määräsi, että niiden jalkoihin tuli sitoa rikillä kyllästetty kangaspala. Linnut päästettiin tämän jälkeen vapaiksi, ja ne lensivät takaisin kyläläisten taloihin tekemiin pesiinsä. Tämän seurauksena kaikki kylän talot syttyivät palamaan. Olga määräsi jokaisen pakenevan drevljaanin vangittavaksi, jonka jälkeen nämä joko karkoitettiin tai myytiin orjiksi.
Vuonna 959 Olga vieraili Konstantinopolissa, jossa hän todennäköisesti sai myös ortodoksisen kasteen. Hän kuitenkin halusi pitää ruhtinaskuntansa itsenäisenä ja oletettavasti kieltäytyi naimasta Bysantin keisaria. Hänen kerrotaan myös vaatineen Kiovan piispoille autokefaliaa, mihin bysanttilaiset eivät suostuneet. Tämän jälkeen Olga otti kenties yhteyttä Otto Suureen ja pyysi tätä lähettämään katolisen kirkon edustajan nimittämään piispan ja pappeja kiovalaisille. Kirkon edustaja lähti matkaan, mutta jätti tehtävän kuitenkin kesken.
Viimeiset vuodet ja kristinusko
Olga kastettiin oletettavasti vuonna 957 Konstantinopolissa. Hänen poikansa Svjatoslav vastusti kristinuskon leviämistä, mutta tämän seuraaja Vladimir, jatkoi isoäitinsä työtä, minkä seurauksena Kiovan rusit kääntyivät pakanuudesta kristinuskoon.
Toimistaan käännyttää Kiova kristinuskoon ovat roomalais- ja kreikkalaiskatoliset kirkot julistaneet Olgan pyhimykseksi ja lisäksi Ukrainan ortodoksit ovat myöntäneet hänelle arvon "apostolien vertainen". Olgan kunnioitus pyhimyksenä alkoi jo 1000-luvun alussa, mutta hänet kanonisoitiin vasta 1200-luvulla. Ortodoksinen kirkko muistelee Olga Venäläistä (Kiovalaista) hänen kuolinpäivänään 11. heinäkuuta.
Egon Drews
Egon Drews (1. kesäkuuta 1926 – 13. tammikuuta 2011) oli saksalainen ratameloja ja olympiamitalisti.
Drews voitti parinsa Wilfried Soltaun kanssa miesten kanadalaiskaksikkojen olympiapronssia sekä 1 000 että 10 000 metrillä Helsingissä 1952. Hän kilpaili samoilla matkoilla myös Melbournen kesäolympialaisissa 1956 sijoittuen 10 000 metrillä Soltaun kanssa neljänneksi.
Nokkavarpunen
Nokkavarpunen (Coccothraustes coccothraustes) on suurikokoinen peippolaji.
Babuškin
Babuškin, on kaupunki Baikaljärven etelärannalla Burjatian eteläosassa Venäjällä. Kaupunki on Siperian radan varrella.
Suomen täydelliset venäläisnaiset
Suomen täydelliset venäläisnaiset on Liv-kanavalla 24. elokuuta 2015 alkanut viihdeohjelma, jossa seurataan Suomessa asuvien venäläistaustaisten naisten elämää. Ohjelmaan osallistuvat henkilöt ovat Elena Lukkarinen, Sofia Kazakov, Valeria Hirvonen, Alisa Ranta-aho ja Regina Slepak.
Babuškin
Asukasluvun kehitys
Nokkavarpunen
Koko ja ulkonäkö
Nokkavarpunen on tanakka ja paksuniskainen lintu, vartalomuodoltaan muistuttaa punatulkkua. Nokka vaikuttaa suhteettoman suurelta. Omalaatuisen värinen: pää on punaruskea, niska harmaa, vatsa harmaanruskea, siivet mustat. Siipien ja pyrstön valkeat raidat erottuvat hyvin linnun lentäessä. Lentää tyypillisen syväaaltoisesti ja näyttää lennossa sukkulamaiselta valtavan nokan vuoksi. Koiras on naarasta suurempi.
Suomen täydelliset venäläisnaiset
Suomen täydellisten venäläisnaisten ensimmäinen jakso oli Liv-kanavan ja Ruutu.fi -netti-tv:n katsotuin ohjelma viikolla 35/2015. Yhteiskatsojamäärä television ja netin kautta oli 472 000 katsojaa.
Babuškin
Babuškin perustettiin 1892 postiasemaksi ja aluksi se tunnettiin nimellä Mysovaja (Мысовая). Vuonna 1941 kaupunki nimettiin Babuškiniksi, vallankumouksellisen Ivan Babuškinin kunniaksi, joka teloitettiin asemalla 1906.
Nokkavarpunen
Koko ja ulkonäkö
Ääni on hiljaista tiksahtelua ja sirinää. Laulu koostuu näiden äänten rivittelystä ja on hyvin hiljaista. Nokkavarpunen on piileskelevä, arka lintu, joka on vaikea havaita. Lintulaudoilla se vierailee usein.
Vanhin suomalainen rengastettu nokkavarpunen on ollut 7 vuotta 11 kuukautta 13 päivää vanha. Euroopan vanhin on ollut 12 vuoden 7 kuukauden ikäinen saksalainen lintu.
Levinneisyys
Euroopassa pesii 1,1–1,5 miljoonaa nokkavarpusparia.
Lisääntyminen
pienoiskuva|Nokkavarpusen munia. Nokkavarpunen tekee pesän pensaaseen tai puuhun, ja siihen 4–5 munaa. Muninta tapahtuu toukokuussa, uusintapesiä on kesäkuussa. Naaras hautoo noin 12 päivää. Poikaset lähtevät pesästä pariviikkoisina.
Ravinto
Nokkavarpunen syö silmuja, versoja, perhosentoukkia ja paksukuorisia siemeniä, joiden kuoren se murskaa jykevällä nokallaan. Suomessa etenkin tuomen- ja kirsikanmarjat ovat sen herkkua. Talvella syö lintulautojen siementarjontaa, lähinnä auringonkukansiemeniä ja maapähkinöitä.
Myyräjärvi (Jämsä)
Myyräjärvi on Keski-Suomessa Jämsässä Ylä-Partalan kylän lähellä sijaitseva järvi.
Terhi Dostal
Terhi Dostal o.s. Jääskeläinen (s. 19. tammikuuta 1978 Kouvola) on suomalainen pianisti, joka on esiintynyt konserteissa Suomessa ja ulkomailla.
Myyräjärvi (Jämsä)
Maantietoa
Järven pinta-ala on 2,6 hehtaaria, se on 300 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 750 metriä.
Terhi Dostal
Mikkelistä kotoisin oleva Dostal valmistui musiikin tohtoriksi Sibelius-Akatemiasta 2010. Hänellä on myös pianodiplomi Imolan pianoakatemiasta Italiasta (2005). Terhi Dostalin tärkeimmät opettajat olivat Erik T. Tawaststjerna, Matti Raekallio, Boris Petrušanski ja Rauno Jussila. Terhi Dostal on urallaan keskittynyt etenkin Johannes Brahmsin musiikin tulkitsemiseen. Vuonna 2002 hän kantaesitti Pertti Jalavan pianokonserton.
Orkesteridebyyttinsä Terhi Dostal soitti 14-vuotiaana Radion sinfoniaorkesterin kanssa. Hänen on esiintynyt myös muun muassa Lahden ja Mikkelin kaupunginorkestereiden, Pietarin Mariinski-teatterin orkesterin, BBC Scottish Symphony Orchestran, sekä Helsingborgin sinfoniaorkesterin kanssa. Hän on konsertoinut Kuhmon kamarimusiikissa, Tuusulanjärven kamarimusiikissa (2000), Turun musiikkijuhlilla (2000) , Mäntän musiikkijuhlilla , Mikkelin musiikkijuhlilla (1994, 1997, 1998) ja Seinäjoen Eloserenadissa (2000).
Hän on NIX-pianokvartetin jäsen.
Terhi Dostal hoiti vuosina 2004–2007 assistentin virkaa Sibelius-Akatemian Docmus-yksikössä. Hän työskenteli 2007–2008 Berliinissä toimivan Suomen Saksan-instituutin kulttuurivastaavana. Dostal toimi Berliinin Konzerthausissa 2009–2010 järjestettävän suomalaisaiheisen NordNote-konserttisarjan taiteellisena suunnittelijana. Hän myös esiintyi itse sarjassa.
Terhi Dostal toimii vapaa-ajallaan myös monissa hyväntekeväisyystehtävissä.
Syke (3. tuotantokausi)
Suomalaisen sairaalan traumaosastolle sijoittuvan Syke-draamasarjan kolmas tuotantokausi esitettiin keväällä 2016. Yle oli ilmoittanut jo toukokuussa 2015 sarjan jatkuvan kolmannelle tuotantokaudelle. Kauden kuvaukset aloitettiin syyskuussa 2015. Kauden ensimmäinen jakso esitettiin Yle TV2:lla 23. maaliskuuta 2016 ja samalla kauden viisi ensimmäistä jaksoa julkaistiin Yle Areenassa ennakkoon katsottaviksi. Loput viisi jaksoa julkaistiin 27. huhtikuuta 2016.
Soson seisake
Soson seisake (myös Soson pysäkki, ) oli rautatieseisake Soson kylässä Muhoksen kunnassa Suomen rataverkkoon kuuluvalla rataosalla. Liikennepaikka avattiin liikenteelle rataosan Oulu–Muhos valmistuessa vuonna 1927 ja lakkautettiin lättähattuliikenteen päättyessä 1980-luvulla.
Liikennepaikalla on ollut rautatiehallituksen arkkitehti Thure Hellströmin suunnittelema pysäkkirakennus, joka on ollut rakenteeltaan samankaltainen kuin muut rataosan läntisen osuuden pysäkkirakennukset. Radan eteläpuolella sijainnut asemarakennus on myöhemmin purettu.
Syke (3. tuotantokausi)
Kolmas tuotantokausi julkaistiin DVD:llä 17. kesäkuuta 2016.
Soson seisake
Soson seisake nousi uutisotsikoihin 3. huhtikuuta 1953, kun Väinö Kilpiäinen surmasi siellä ryöstön yhteydessä neljä ihmistä.
Syke (3. tuotantokausi)
Jaksot
1 Keskikatsojamäärä ensiesityspäivänä televisiossa
Fredrik Vilhelm Söderling
Fredrik Vilhelm Söderling (15. maaliskuuta 1832 Siuntio – 23. lokakuuta 1891 Turku) oli suomalainen piirilääkäri ja professori.
Ossi Reichert
Rosa "Ossi" Reichert (25. joulukuuta 1925 – 16. heinäkuuta 2006) oli saksalainen alppihiihtäjä ja olympiavoittaja. Hän voitti olympiakultaa suurpujottelussa Cortina d'Ampezzossa 1956 ja hopeaa pujottelussa Oslossa 1952.
Fredrik Vilhelm Söderling
Söderlingin vanhemmat olivat siuntiolainen katselmuskirjuri Hans Söderling (k. 1834) ja Anna Maria Byman tämän toisessa avioliitossa. Hän kävi Helsingin yläalkeiskoulua ja pääsi ylioppilaaksi 1850. Söderling valmistui Helsingin yliopistosta filosofian kandidaatiksi 1858, filosofian maisteriksi 1860, lääketieteen kandidaatiksi 1861 sekä lääketieteen lisensiaatiksi ja lääketieteen ja kirurgian tohtoriksi 1865.
Söderling oli Rymättylän piirin piirilääkärinä vuodesta 1870 ja Turun piirin piirilääkärinä vuodesta 1889. Hän toimi samalla Naantalin vesiparantolan lääkärinä. Söderling sai professorin arvon 1891.
Söderling oli naimisissa vuodesta 1873 Zaida Matilda Franckin (k. 1917) kanssa. Heidän poikansa oli turkulainen lääkäri Hans Söderling (1877–1933).
Luís Boa Morte
Luís Boa Morte Pereira (s. 4. elokuuta 1977 Lissabon) on portugalilainen jalkapalloilija. Pelipaikaltaan hän oli vasen laitalinkki.
Saksan MM-kisoissa 2006 Boa Morte pääsi vaihtopelaajana kentälle Portugalin viimeisessä alkulohko-ottelussa.
Heikki Litmanen
Heikki Litmanen on suomalainen uransa lopettanut pesäpalloilija. Litmanen pelasi urallaan Superpesistä kaudet 1992-1993 ja 1995-2005. Litmanen edusti urallaan Superpesiksessä Siilinjärven Pesistä, Kiteen Palloa ja Puijon Pesistä. Kiteen Pallossa pelatessaan Litmanen saavutti kaksi SM-kultaa kausina 1999 ja 2000, kaksi SM-hopeaa kausina 1997 ja 2001 sekä yhden SM-pronssin kaudella 1998. Hän pelasi ulkokentällä polttolinjassa. Litmanen pelasi urallaan 334 Superpesiksen runkosarjaottelua. Näissä hän löi 15 kunnaria ja 106 tavallista juoksua, toi 215 juoksua ja keräsi 1431 kärkilyöntiä. Litmanen pelasi urallaan 42 Superpesiksen ylempää pudotuspeliottelua. Näissä hän löi yhdeksän tavallista juoksua, toi 32 juoksua ja keräsi 184 kärkilyöntiä. Litmanen pelasi urallaan seitsemän Superpesiksen karsintasarjan ottelua. Näissä hän löi kolme tavallista juoksua, toi neljä juoksua ja keräsi 29 kärkilyöntiä.
Heikki Litmasen poika on Superpesiksessä pelaava Matias Litmanen. Hänen veljiään ovat SiiPeä valmentanut Ilmo Litmanen, ja Superpesiksessä pelannut Hannu Litmanen. Sukuun kuuluu myös Ilmo Litmasen Superpesiksessä pelaava poika Henri Litmanen.
Suomalainen barokkiorkesteri
Suomalainen barokkiorkesteri on vanhan musiikin esityskäytäntöihin perehtynyt ja periodisoittimilla soittava suomalainen orkesteri. Se toimii pääkaupunkiseudulla. Vuoteen 2009 asti orkesterin nimi oli Kuudennen kerroksen orkesteri.
Orkesterin perusti vuonna 1989 cembalisti Anssi Mattila. Nimi Kuudennen kerroksen orkesteri tuli Sibelius-Akatemian silloisen Fredrikinkadun toimipisteen kuudennesta kerroksesta, jossa vanhan musiikin luokka sijaitsi.
Mattilan jälkeen taiteellisena johtajana toimi vuosina 2001-2004 sellisti Jukka Rautasalo, ja vuoden 2005 alusta Kapellimestari Tuomas Hannikainen. Kaudella 2010-2012 taiteellisena johtajana on Markku Luolajan-Mikkola ja orkesterin päävierailijana Georg Kallweit.
2000-luvulla orkesteri on laajentanut periodisoittoaan klassismiin. Orkesteri on muun muassa soittanut koko Beethovenin sinfoniasyklin Suomessa ensi kertaa periodisoittimin. Orkesterin levy The Classical Age in Finland on saanut sekä Yleisradion musiikkitoimituksen Vuoden levy 2001 -kunniamaininnan että Äänite- ja kuvatallennetuottajien liiton Janne-palkinnon.
Orkesteri soitti Helsingin juhlaviikoilla 2007 George Onslow'n ensimmäinen sinfonian Suomen-kantaesityksen.
Wilfried Soltau
Wilfried Soltau (17. kesäkuuta 1912 Hampuri – 27. syyskuuta 1995) oli saksalainen ratameloja ja olympiamitalisti.
Descendents
Descendents on yhdysvaltalainen punk rock -yhtye, joka perustettiin Manhattan Beachilla vuonna 1978. Yhtyeen perustivat kitaristi Frank Navetta, basisti Tony Lombardo ja rumpali Bill Stevenson. Vuonna 1980 he värväsivät laulajaksi Stevensonin ystävän Milo Aukermanin. Yhtyeellä oli suuri vaikutus Los Angelesin punkkulttuuriin 1980-luvulla. Descendents on julkaissut kuusi studioalbumia, kolme livealbumia, kolme kokoelma-albumia ja kolme EP:tä.
Lepojärvi (Jämsä, Ylä-Partala)
Lepojärvi on Keski-Suomessa Jämsässä Ylä-Partalan kylän lähellä sijaitseva järvi.
Maantietoa
Järven pinta-ala on 10,7 hehtaaria, se on 800 metriä pitkä ja 600 metriä leveä. Järvellä ei ole kartan mukaan saaria. Sen rantaviivan pituus on 2,7 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 159,7 metriä mpy.
Martti Välimaa
Martti Välimaa (s. 27. helmikuuta 1989 Imatra) on entinen amerikkalaisen jalkapallon pelaaja, joka edusti urallaan monia eurooppalaisia pääsarjatason joukkueita. Pelipaikaltaan hän oli puolustuksen linjamies.
Ura
Välimaa aloitti peliuransa Imatra Flashissä, jossa hän vuosina 2003–2005 pelasi II- ja I-divisioonaa. Kaudella 2005 Välimaa siirtyi Lappeenranta Rajaritareihin ja pelasi siellä vuoteen 2008 asti.
Vuonna 2011 Välimaa allekirjoitti ammattilaissopimuksen Sveitsin liigassa pelaavan Cineplexx Blue Devilsin kanssa, jossa hyvin menneen kauden jälkeen käteen jäi kuitenkin vain paikka semi-finaaleissa. Välimaa siirtyi Saksan pääsarjassa pelaavaan Dresden Monarchsin organisaatioon kaudeksi 2012, jossa hän eteni joukkueensa kanssa pudotuspeleihin, saldoksi jäi kuitenkin semifinaalipaikka. Kauden 2012 jälkeen Välimaa vetäytyi ammattilaiskentiltä ja on sen jälkeen valmentanut Lappeenranta Wildmeniä.
Välimaa kuului maajoukkueen vakiokokoonpanoon vuodesta 2006 aina vuoteen 2010 asti. Hän oli myös nuorten maajoukkueen kapteeni vuodesta 2005, vuoteen 2008.
Välimaa on kilpaillut aktiiviuransa jälkeen myös vapaaottelussa.
Akridiinioranssi
Akridiinioranssi (C17H19N3) on akridiinirakenteisiin väriaineisiin kuuluva orgaaninen yhdiste. Yhdistettä käytetään väriaineena erityisesti mikrobiologisissa fluoresenssimikroskopiatutkimuksissa.
Rudi Strittich
Strittich loi sittemmin merkittävän uran valmentajana, jona hän toimi muun muassa Tanskan jalkapallomaajoukkueessa vuosina 1970–1975.
Akridiinioranssi
Ominaisuudet
Huoneenlämpötilasa akridiinioranssi on oranssia kiteistä ainetta. Yhdiste liukenee veteen, etanoliin ja dimetyylisulfoksidiin. Akridiinioranssia käytetään tyypillisimmin joko hydrokloridisuolana tai kaksoissuolana, josta vastaionina on kloridi ja toisena kationina sinkki. Akridiinioranssin absorptiomaksimin aallonpituus on 500 nm ja yhdiste fluoresoi 526 nm:n aallonpituudella. Akridiinioranssi kykenee interkalatoitumaan DNA:n kaksoiskierrerakenteessa emästen väliin.
Valmistus ja käyttö
Akridiinioranssia valmistetaan kondensoimalla N,N-dimetyyli-1,3-diaminobentseeniä ja 3-dimetyyliaminobentsaldehydiä. Toinen tapa valmistaa yhdistettä on bis(4-dimetyyliamino-2-nitrofenyyli)metaanin pelkistys sinkin avulla. thumb|left|250px|Akridiinioranssilla värjättyjä metafaasin kromosomeja Akridiinioranssia käytetään biologississa ja biokemiallisissa tutkimuksissa värjäävänä reagenssina. Sillä voidaan värjätä muun muassa bakteerisoluja ja nukleiinihappoja. DNA:n ja väriaineen muodostama kompleksi fluoresoi vihreänä ja RNA:n ja akridiinioranssin muodostaman kompleksin fluoresenssi on punaisella aallonpituudella. Tähän tarkoitukseen akridiinioranssia käytetään muun muassa fluoresenssimikroskopiassa ja sytometriassa. Akridiinioranssi värjää puuvillan oranssiksi.
Bohumil Durdis
Bohumil Durdis (1. maaliskuuta 1903 Praha – 16. maaliskuuta 1983 Kööpenhamina ) oli tšekkiläinen painonnostaja, joka edusti Tšekkoslovakiaa.
Durdis osallistui Pariisin kesäolympialaisiin 1924. Hän sai 425 kilon yhteistuloksella pronssia alle 67,5 kilon sarjassa. Maailmanmestaruuskilpailuissa Durdis sai samassa sarjassa pronssia vuonna 1923 Wienissä yhteistuloksella 347,5 kg.
Káto Archánes
Káto Archánes on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Kylän väkiluku on 610 (vuonna 2011).
Káto Archánesin kylä, suomeksi ”Ala-Archánes”, sijaitsee noin 15 kilometriä etelään Iraklionin kaupungista ja vajaa kaksi kilometriä pohjoiskoilliseen Archánesin kylästä eli Epáno Archánesista (”Ylä-Archánes”). Se on rakennettu noin 360 metrin korkeuteen merenpinnasta laskettuna. Kylä esiintyy ensimmäisen kerran venetsialaisvallan aikaisissa lähteissä nimellä Arcanes Catto.
Kylän tärkeimmät kirkot on omistettu Pyhälle Nikolaokselle (Ágios Nikólaos) ja Neitsyt Marian kuolonuneen nukkumiselle (Koímisi tis Theotókou). Kylän lähellä sijaitsee Fournín minolaisaikaisen hautausmaan arkeologinen kohde.
Káto Archánes muodostaa myös laajemman kyläyhdyskunnan (Τοπική Κοινότητα Κάτω Αρχανών, Topikí Koinótita Káto Archanón), johon kuuluvat varsinaisen Káto Archánesin kylän lisäksi kylät Ampelá, Kerá Elaioúsa ja Patsídes. Koko yhdyskunnan väkiluku on 1 046. Aiemmin Káto Archánes kuului Archánesin kuntaan ja vuodesta 2011 lähtien Archánes-Asteroúsian kunnan Archánesin kunnallisyksikköön.
Värriön tutkimusasema
300px|thumb|Värriön tutkimusasema. Värriön tutkimusasema on pohjoisessa Sallassa, Värriötunturin pohjoispuolella, keskellä erämaata oleva Helsingin yliopiston tutkimusasema. Sinne päästäkseen on kuljettava Savukoskelta pohjoiseen Martin, Tulppion ja Ainijärven rajavartioston kautta. Autolla ei pääse perille saakka. Aseman perusti professori Erkki Pulliainen vuonna 1967. Alueella on erinomaiset mahdollisuudet erämaaeläimistön tutkimiseen, kun erämaat ympäröivät asemaa joka suunnasta. Värriötunturien noin kymmenen kilometriä pitkä tunturijakso on lähellä asemaa, samoin kuin Värriön luonnonpuisto. Laajat metsät leviävät tunturien juurella. Alkuun asema keskittyi suureksi osaksi suurpetotutkimukseen, mutta myöhemmin on tutkittu Lapin luontoa monipuolisesti. Tärkeä osa tutkimusta on talvinen eläinten jälkiseuranta, josta on kertynyt aineistoa koko tutkimusaseman toiminnan ajalta.
FS Meuse (A607)
Meuse (runkonumero A607) on Ranskan laivaston Durance-luokan tankkeri.
Valmistus
Alus tilattiin Brestin laivastontelakalta, missä köli laskettiin 2. kesäkuuta 1977. Se laskettiin vesille 2. joulukuuta 1978 ja otettiin palvelukseen 21. marraskuuta 1980.
Palvelus
Alus oli 2014 edelleen palveluksessa sijoitettuna Toulonin laivastotukikohtaan.
Papuankuhankeittäjä
Papuankuhankeittäjä (Oriolus szalayi) on kuhankeittäjien heimoon kuuluva varpuslintu.
Levinneisyys
Papuankuhankeittäjää tavataan Indonesiassa ja Papua-Uudessa-Guineassa. Sitä on kuvattu yleiseksi, ja laji on luokiteltu elinvoimaiseksi.
Sam Mendes
Samuel Alexander ”Sam” Mendes (s. 1. elokuuta 1965 Reading, Englanti) on brittiläinen Oscar-palkittu elokuva- ja teatteriohjaaja.
Hän aloitti ohjaajanuransa Britanniassa teatteriohjaajana. Hänen tunnetuin teatterityönsä lienee vuoden 1998 Cabaret, jossa näytteli muun muassa Alan Cumming.
Mendesin ensimmäinen elokuva oli yleisömenestystä ja loistavat arvostelut saanut American Beauty. Mendes sai ohjauksestaan useita palkintoja, muun muassa Oscarin, Golden Globen ja elokuvaohjaajien ammattiliiton DGA-palkinnon.
Vuonna 2012 Mendes ohjasi elokuvan 007 Skyfall. Se nousi kaikkien aikojen tuottoisimmaksi James Bond -elokuvaksi; se tuotti maailmanlaajuisesti yli 1,1 miljardia dollaria.
Vuonna 2019 Mendes ohjasi sotadraamaelokuvan Taistelulähetit – 1917, joka sai 10 Oscar-ehdokkuutta, joista henkilökohtaisesti Mendes sai parhaasta ohjauksesta, elokuvasta ja alkuperäisestä käsikirjoituksesta. Mendes palkittiin elokuvasta parhaan ohjauksen Golden Globella.
Yksityiselämä
Mendes syntyi portugalilais-trinidadilaiselle isälle ja britannianjuutalaiselle äidille.
Mendes oli naimisissa näyttelijä Kate Winsletin kanssa vuosina 2003–2010. He olivat tutustuneet vuonna 2001. Heillä on yksi yhteinen lapsi, joulukuussa 2003 syntynyt poika. Tammikuussa 2017 Mendes avioitui trumpetisti Alison Balsomin kanssa.
Ballochinsetteri
Ballochinsetteri (Balloch Setter) on sukupuuttoon kuollut skotlantilainen koirarotu.
Ulkonäkö
Ballochinsetteri oli rungoltaan pitkä ja matala, voimakasluustoinen ja lyhytpäinen. Peitinkarva oli säänkestävä ja pohjavilla villava ja tiheä. Väritys oli joko puna- (red merle) tai sinimarmoroitu (blue merle).
Alkuperä
Rotu on saanut nimensä Länsi-Dunbartonshiressä sijaitsevasta pienestä Ballochin kylästä. Viimeiset merkinnät siitä ovat 1800-luvun lopulta.
Asfyksia
Hapenpuutetila eli asfyksia (kreik.) on hengityshäiriö, jossa potilaalla on samanaikaisesti hapenpuute ja liian korkea hiilidioksiditaso. Seurauksena on hengityksen pysähtyminen ja syvä tajuttomuus. Käsitettä käytetään yleensä vain sikiöstä tai vastasyntyneestä puhuttaessa.
Saamenmaa
pienois|[[Saamelaiset|Saamelaisten perinteinen asuinalue Euroopassa.]] Saamenmaa ( tai Sámeeana(n), tai Sämieennâm, ) tarkoittaa saamelaisten asuttamaa aluetta Fennoskandiassa. Saamenmaa ulottuu Suomen Lapin, keskisen Ruotsin, keski-Norjan ja Venäjän Kuolan niemimaan alueelle. Saamenmaata kutsutaan toisinaan myös Lapiksi, jonka määrittelyssä on vaihtelua. Saamelaisten asuttamasta alueesta käytetään myös nimitystä saamelaisalue. Sanoja käytetään myös rajatummin saamelaisten asuttamasta alueesta kunkin valtion alueella.
Nimen historia ja käyttö
Suuri osa Saamenmaasta sijaitsee Pohjoiskalotin alueella, mutta huomattava osa saamelaisista asuu nykyään perinteisen asuinalueen ulkopuolella, esimerkiksi Helsingissä. Saamelaiset ovat Euroopan unionin alueen ainoa alkuperäiskansa. Puhuttuja saamen kieliä on yhdeksän. Saamelaisia on laskutavasta riippuen 60 000 – 100 000, Suomessa saamelaisia asuu noin 10 000. Suomen saamelaisia kieliryhmiä ovat pohjoissaamelaiset, inarinsaamelaiset ja kolttasaamelaiset.
Etenkin saamelaisille Saame on maa. Saamenmaa ei ole valtio, vaikka saamelaisilla on ollut oma hallintomuoto: siida eli lapinkylä. Siidat toimivat osittain edelleen poronhoidon yhteydessä Norjassa ja Ruotsissa. Poronhoito on keskeinen saamelainen elinkeino, joskin vain 10–15 % saamelaisista työskentelee poronhoidon piirissä. Poronhoitoalue on määritelty laissa.
Saamelaiskäräjät toimivat saamelaisten virallisina edustajina kussakin valtiossa. Norjan saamelaiskäräjät avattiin vuonna 1989, Ruotsin saamelaiskäräjät 1993 ja Suomen saamelaiskäräjät 1996. Venäjällä ei ole saamelaisten kansanedustuslaitosta.
Saamelaisasiain komitean mietintö (1952) käytti termiä saamelaisalue, vuoden 1995 saamelaislaki termiä Saamelaisten kotiseutualue. Molemmat tarkoittavat samaa aluetta. Valtioiden käytännön kannalta Saamenmaa merkitsee lähinnä kunkin valtion omaa Saamenmaata. Saamenmaan sijaan käytetään muita nimityksiä kuten Lapin maakunta, Tromssan ja Finnmarkin lääni tai Norrbottenin lääni.
Saamenmaan nimiä ovat Saemie (eteläsaame), Sábmie (uumajansaame), Sábme (piitimensaame ja luulajansaame), Соаме/Soame, (kildininsaame) ja Sámme (turjansaame). Nimen Sápmi suomennettua muotoa Saamenmaa on käytetty 1900-luvun lopulta alkaen. Nimen tavallinen taivutusmuoto on Saamenmaassa : Saamenmaasta : Saamenmaahan.
Karanovon kulttuuri
pienoiskuva|Astioita Karanovon kulttuurista. Karanovon kulttuuri vallitsi noin 6000 eaa. (kalenterivuotta) alkaen Bulgariassa. Karanovon kulttuuri oli tyypillinen keramiikkaa valmistanut neoliittinen maatalouskulttuuri, jossa ihmiset asuivat kylissä, viljelivät maata ja kasvattivat karjaa. Kulttuurin löytöpaikkoja on muun muassa Azmak.
Löytönen (Jämsä)
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 148,2 metriä mpy.
Karanovon kulttuuri
Samaan aikaan oli Marmarameren ympärillä Finkirtepen kulttuuri, ja Kreikassa Sesklon kulttuurin asutusta.
Armenian presidentti
Maan perustuslain mukaan presidentti voidaan valita vain yhdeksi ainoaksi 7-vuotiskaudeksi. Hän ei saa edustaa mitään puoluetta presidenttinä toimiessaan. Lisäksi presidentin tulee:
Henkilötodistus
Henkilötodistus on Suomessa esimerkiksi passi tai poliisin myöntämä kuvallinen henkilökortti. Sitä käytetään henkilöllisyyden varmentamiseen. Ajokortti ei ole virallinen henkilötodistus, vaikka se usein hyväksytään. Ajokorttia ei voi käyttää matkustusasiakirjana. Yritykset, pankit ja viranomaiset eivät välttämättä hyväksy ajokorttia henkilötodistuksena. Henkilötodistuksesta ilmenee muun muassa:
Henkilötodistusta tarvitaan esimerkiksi maahantulossa ja maksettaessa siruttomalla pankkikortilla suuria summia (yleensä yli 50 euroa, summa on myyjän päätettävissä).
Henkilötodistuksen väärentämisen estämiseksi viranomaiset sisällyttävät todistuksiin erilaisia välineitä, jotka hankaloittavat väärentämistä ja auttavat aitojen asiapapereiden tunnistuksessa. Niitä ovat esimerkiksi hologrammit, piilotekstit, erikoispaperi ja leima.
Áskio (kunnallisyksikkö)
Áskio (virallisesti Δημοτική Ενότητα Άσκιου, Dimotikí Enótita Áskiou) on yksi Vóion kunnan kunnallisyksiköistä ja entinen itsenäinen Kreikan kunta. Se sijaitsee Kozánin alueyksikössä Länsi-Makedonian alueella. Kunnallisyksikön väkiluku on 4 002 (vuonna 2011).
Áskion kunnallisyksikkö käsittää Vóion kunnan koillisosan. Se on nimetty seudun Áskio-vuoren mukaan. Kunnallisyksikön suurin asutus on Galatinín kylä. Áskio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóion kunnaksi yhdessä Neápolin, Pentálofoksen, Siátistan ja Tsotýlin kanssa, jolloin se muuttui uuden kunnan kunnallisyksiköksi.
Kunnallisyksikön osat
Áskion kunnallisyksikkö muodostuu seuraavista kyläyhdyskunnista ja asutuksista:
Lones Wigger
Lones Wesley Wigger (25. elokuuta 1937 – 14. joulukuuta 2017 Colorado Springs, Colorado ) oli yhdysvaltalainen kilpa-ampuja ja olympiavoittaja.
Tokion 1964 olympialaisissa Yhdysvaltain armeijan kapteeni Lones Wigger ampui pienoiskiväärin makuuammuntakilpailussa maailmanennätyksen 597 mutta jäi hopealle, kun saman tuloksen ampunut Unkarin László Hammerl oli viimeisessä kymmenen laukauksen sarjassa parempi. Pienoiskiväärin kolmen asennon kilpailussa Wigger ampui maailmanennätyksen 1164 ja voitti kultaa 12 pistettä edellä hopeamitalistia, Bulgarian Velitško Velitškovia. Wiggerin tulos koostui makuuasennon pisteistä 398, polviasennon pisteistä 394 ja pystyasennon 372 pisteestä.
Bravestarr
Bravestarr on tieteis-länkkäri-animaatiosarja, jonka lelusarja (Mattel) luotiin vuonna 1986. Animaation loivat Donald Kushner ja Peter Locke, jota esitettiin ensi kerran Yhdysvalloissa 14. syyskuuta 1987 ja se kesti vain yhden tuotantokauden verran sisältäen 65 jaksoa. Animaatio päättyi 24. helmikuuta 1989, eikä sitä tuotettu enempää rahoituksen vuoksi. Sarja oli samalla Filmation ja Group W Productions -yhtiöiden viimeinen tuottama piirretty. Sarjasta julkaistiin vuonna 1988 Lou Scheimer tuottama ja Tom Tataranowiczin ohjaama 91 minuuttia kestänyt elokuva.
Tarina
Tarina sijoittui 2100-luvun kaukaiselle planeetalle nimeltä New Texas, jota ympäröi kolme aurinkoa. New Texasin asukkaat olivat preeriakansaa, jotka ovat pieniä preeriakoiria muistuttavia humanoideja. Mineraali nimeltä kerium on harvinainen ja voimakas kristalli, joka antaa planeetoille arvokkaita luonnonvaroja ja mahdollistaa avaruusaluksien kulkea moninkertaisella valonnopeudella. Tämän kristallin perässä on myös New Texasia ahdisteleva rosvopäällikkö Tex Hex ja hänen rikollisjoukkionsa. Häntä vastassa on New Texasin lakia ja järjestystä ylläpitävä sheriffi Bravestarr ja luotettavana apulaisena Iso Kaveri.
Sankarit
Bravestarr on intergalaktinen sheriffi New Texasissa, joka on puoliksi amerikan intiaani ja amerikan cowboy. Hän taistelee arkkivihollistaan Tex Hexiä vastaan. Bravestarrilla on neljä erikoiskykyä, joita hän sanoo ääneen aina kun haluaa tietyn voiman;
Bravestarrin luotettava kumppani ja ystävä. Hän on mekaaninen puhuva hevonen, jolla on kiväärintapainen ase.
Shamaani on mystinen vanhamies, joka asustaa yksin New Texasissa. Hän seurasi heimonsa vihollista Stampedeä New Texasiin asti ja vannoi kostavansa vihollisensa teot. right|thumb|Bravestarr right|thumb|Iso Kaveri right|thumb|Tex Hex Tuomari JB on intergalaktinen tuomari New Texasissa. Hän saapui Bravestarrin kanssa samoihin aikoihin pitämään planeetalla lakia yllä.
Hän on Bravestarrin liittolainen ja omistaa paikallisen kapakan Fort Keriumissa
Fuzz on preeriahumanoidi, joka ystävystyi Bravestarrin kanssa ja hänet ylennettiin apulaissheriffiksi. Hän käyttää erikois aseenaan lassoja.
Viholliset
Tex Hex oli keriumia etsivä kaivosmies, joka sai erikoisia voimia Stempedeltä törmättyään hänen alukseensa New Texasissa. Nykyisin hän on Bravestarrin arkkivihollinen
Stampede on Shamaanin heimon vihatuin vihollinen. Hän on voimakas velho, joka varasti suurimman osan voimistaan Shamaanin heimolta. Stampede loi myös Tex Hexin.
Hän on Tex Hexin pienikokoinen ja uskollinen seuraaja, joka ajelee ympäri New Texasia ja polttaa aina sikaria.
The Best Damn Thing (kappale)
The Best Damn Thing on Avril Lavignen kappale vuodelta 2008. Siitä on tehty video, jossa Lavigne on cheerleaderina ja laulaa lavalla.
Bravestarr
Viholliset
Hänkin on Tex Hexin uskollisia seuraajia, joka käyttää mekaanisia käärmeitä ja niiden lamauttavaa myrkkyä tuhotakseen New Texasin.
Lelufiguurit
Vuonna 1986 Mattel toi Bravestarr leluja myyntiin jouluksi ja monien mielestä tämä kiirehtiminen oli virhe, kun kukaan ei vielä tiennyt piirrossarjasta mitään. Ennen kuin sarja ehti alkaa vuonna 1987 se oli jo saanut huonon maineen lelujen takia.
Figuurit olivat kuitenkin aikansa yksityiskohtaisimpia leluja, mutta liian suuria, hahmojen ollessa noin 20 cm:n pituisia. Tämän vuoksi lapsilla oli vaikeuksia leikkiä niillä.
Sarjan päähahmoista Bravestarrista ja Tex Hexistä valmistettiin myös muutamia eri versioita. Lisäksi hahmojen eri kulkuneuvoja ja Fort Keriumin eri rakennukset päätyivät leluiksi.
Harjujakso
Harjujakso on harjuista, harjuselänteistä ja muun tyyppisten viimeisen jääkauden loppuvaiheessa jäätikköjokimuosdostumista syntynyt glasifluviaalinen kokonaisuus, jonka mittasuhteet maastossa voivat olla sadoista metreistä satoihin kilometreihin. Harjut ovat usein pitkiä, muutamasta metristä kymmeniin metriä korkeita ja sivuiltaan jyrkkärinteisiä, lajittueesta hiekasta, sorasta ja kivistä muodostuneita mäkiä. Erittäin pitkiä harjuja kutsutaan harjuselänteiksi ja ne ovat muinoin toimineet kylien välisinä kulkuväylinä. Harjujen korkeus voi niiden pituussuunnassa vaihdella suurestikin. Harjuselänteet voivat maastossa kadota järveen, kulkea veden alla järven pohjassa ja sitten nousta taas vastarannalla näkyviin. Savikkoalueilla harjuselänteet voivat sukeltaa saven sisään ja kulkea maan alla näkymättömissä, ja silti nousta toisaalla savisen maanpinnan yläpuolelle. Välillä harju voi kohota kymmeniä metrejä ympäristöään korkeammalle. Harjut muodostavat usein peräkkäin ja ne voivat silloin muodostaa kymmeniä kilometrejä pitkiä peräkkäisten harjujen tai harjuselänteiden ketjuja, joita on helpompi hahmottaa kartalta. Tällaisia harjujen ketjuja kutsutaan harjujaksoiksi.
Harjujaksoihin kuuluviksi jäätikköjokimuodotelmiksi luetetaan myös jäätikköjoen muodostamat deltat, sandurit, laaksontäytteet ja saumamuodostumat. Harjujaksoissa harjujen välillä saattaa esiintyä myös subglasiaalisia uomia. Harjujaksoiksi ei lueta mannerjäätikön eteen syntyneitä reunamuodostumia kuten esimerkiksi Salpausselkiä, koska niiden syntymekanismi on erilainen.
Jäätikköjoki
Harjujaksot syntyivät mannerjään sisällä virraneiden jäätikköjokien tunneleihin. Jäätikköjoki sai vetensä pääasiassa kahdella eri tavalla. Jääkauden loppuvaiheessa mannerjäätikön sulamisvedet virtasivat puroina jään pinnalla oleviin halkeamiin, jonne ne syöksyivät ja kerääntyivät lopuksi jäätikön pohjalla maaperän ja jään välissä oleviin sulaveden kuluttamiin jäätunneleihin. Toinen sulamisvesilähde syntyi, kun mannerjään kova paine kallioperää vastaan nosti jäätikön alaosan lämpötilan jään sulamispisteeseen ja sulamisvettä alkoi silloinkin kerääntyä maaperän ja jään väliin. Sulana pysyvä vesi kulkeutui kallion halkeamiin ja puristui eteenpäin alkaen virrata. Nykyisiä jäätiköitä tutkimalla on huomattu, että tunnelit saattavat yhtyä toisiinsa muodostaen suurempia tunneleita. Välillä, jäätikön liikkeiden ja maaston muotojen yhteisvaikutuksesta, tunneli saattaa myös haarautua tai se voi vaihtaa suuntaa.
Vesi kuljetti tunneleissa mukanaan hiekkaa ja kiviä, jotka olivat joutuneet jäätikköjokien tunneleihin. Tunnetuin jäätikkötunnelin jäänne on pitkä, kapea ja yhtenäinen harjuselänne, joka voidaan havaita kulkevan maastossa tiettyyn suuntaan. Maastossa olevia viime jääkauden aikaisia harjujaksoja tutkimalla on niiden havaittu muodostavan peräkkäisiä harjujen ketjuja, jotka haarautuvat ja yhtyvät toisiinsa muodostaen verkkomaisesti toisiinsa kytkeytyviä harjujaksoja. Jääkauden mannerjäätikössä jäätikköjoet toimivat siis samalla tavalla kuin nykyisissä jäätikköjoissa.